Lapse jõulupeole paluti  emadel küpsetada mõni magus kook või maiustus. Minu idee oli teha kirjut koera. Mõnus lihtne maiustus, mis maitseb pea igale lapsele.  Kuna tegemist oli siiski jõulupeoga siis algset retsepti muutsin niipalju, et ühe küpsisepaki asendasin piparkoogimaitseliste küpsistega. Hea maiustus, mida võib ka jõuluajal lauale panna.    1pakk Selga iirisemaitselisi küpsiseid  1pakk Selga piparkoogimaitselisi küpsiseid  250g Marmelaadi  3sl Kakaopulbrit  150g Võid  0.5purki  Kondenspiim suhkurga    Pudista küpsised käte vahel tükkideks. Sega kausis küpsised, marmelaadikuubikud, ja kakaopulber. Sulata kastrulis või. Lisa kondenspiim ja sega läbi. Vala segu küpsisesegule ja sega ühtlaseks. Mätsi segu küpsetuspaberil vorstikujuliseks ja keera paberisse. Lase seista külmikus vähemalt 2 tundi kuni üleöö. Lõika viiludeks.    Kogustest valmib 15 lõiku.